JURIDICA. 25 
» Sas et plenas tristissimi et periculosi eventus , 
» et .contra bonos mores" (1). — Jure Ro- 
mano autem valebant tales conventiones, modo 
ipse, de cujus hereditate pactum est, voluntatem 
suam eis accommodaverit (2). — Secus vero 
jure nostro, ut modo vidimus, et, ut nobis 
quidem videtur, recte, quoniam ille domini 
consensus nihil aut parum certe detrahit jus- 
tis atque aequis rationibus, quae hoc vetitum 
introduxerunt.. In gratiam autem nuptiarum per. 
missae sunt donationes omnium bonorum , tempo- 
re mortis relinquendorum , a parentibus et cogna- 
tis non tantum , verum etiam ab extraneis in fa- 
vorem conjugum liberorumque ex hoc matrimonio 
nasciturorum (3). 
Contra vero non potest esse contractus objec- 
tum res, quae tempore contractus existere jam 
desiit (4), quoniam tunc revera nullum objectum 
fuit. 
Por- 
(1) Vid. lex ult. Cod. de Pactis. 
(2) Ibidem, 
(3) Vid. a. C. C. 1082. Aliae sunt exceptiones in commu- 
nione bonorum conventionali inter conjuges, inprimis in spe- 
cie, art. 1514. 
(4) Arg. art. 1601, ubi specialiter quidem agitur de em- 
tione venditione. Verum, quum lex admodum brevis sit in 
exponenda generali objecti doctrina, recte fecisse videntur 
"plerique interpretes, qui eam suppleverunt ex iis, quae de 
emtione venditione specialiter traduntur. 
